
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	26 noiembrie 2014

	Nr.
	4c-7/239



R A P O R T

propunerii legislative pentru modificarea art.58 din Legea nr.263/2010 privind sistemul unitar de pensii publice
              În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. Plx 252/2014 din 5 mai 2014, cu dezbaterea pe fond, în procedură obişnuită, a  propunerii legislative pentru modificarea art.58 din Legea nr.263/2010 privind sistemul unitar de pensii publice.
La întocmirea prezentului raport, Comisia a avut în vedere:

· avizul favorabil al Consiliului Legislativ (nr.683/13.12.2013)

· avizul negativ al Comisiei pentru buget, finanţe şi bănci 
(nr.4c-2/282/28.05.2014)

· avizul negativ al Comisiei juridice, de disciplină şi imunităţi 
(nr.4c-11/549/27.05.2014)

· avizul negativ al Comisiei pentru egalitatea de şanse pentru femei şi bărbaţi (nr.37/310/03.06.2014)

· punctul de vedere negativ al Guvernului (nr.2576/16.12.2014).

Propunerea legislativă are ca obiect de reglementare modificarea art.58 lit.a) şi b) din Legea nr.263/2010 privind sistemul unitar de pensii publice, cu modificările şi completările ulterioare, propunându-se reducerea vârstei standard de pensionare pentru persoanele cu handicap grav şi cele cu handicap accentuat.
Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată.

La dezbaterile care au avut loc în şedinţa comisiei din 25 noiembrie 2014 au participat, în conformitate cu prevederile art.55 din Regulamentul Camerei Deputaţilor, republicat, cu modificările şi completările ulterioare:

· d-na Ileana Ciutan - preşedintele Casei Naţionale Pensii Publice
· d-na Maria Leancă - şef serviciu, Ministerul Muncii, Familiei, Protecţiei Sociale şi Persoanelor Vârstnice.


La lucrările comisiei şi-au înregistrat prezenţa 22 deputaţi, din totalul de 24 membri ai comisiei.

Raportul comisiei a fost adoptat cu majoritate voturi (2  abţineri).
Propunerea legislativă a fost respinsă de Senat în şedinţa din 22 aprilie 2014.
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 

În urma finalizării dezbaterilor, Comisia propune Plenului Camerei Deputaţilor respingerea iniţiativei legislative din următoarele considerente: 

· în condiţiile în care s-ar reglementa pensionarea cu reducerea mai mare a vârstelor standard de pensionare pentru categoriile menţionate anterior, aceasta ar echivala cu un tratament discriminatoriu faţă de persoanele din aceleaşi categorii pensionate până în prezent în condiţiile Legii nr.19/2000 şi ale Legii nr.263/2010.

· soluţia preconizată ar conduce la creşterea numărului de pensionari de limită de vârstă în contextul în care este necesară menţinerea unui echilibru bugetar. Deoarece aplicarea prevederilor iniţiativei legislative determină influenţe suplimentare asupra bugetului general consolidat, ar fi fost necesar să se respecte prevederile alin.(1) al art.15 din Legea nr. 500/2002 privind finanţele publice, cu modificările şi completările ulterioare, conform cărora „în cazurile în care se fac propuneri de elaborare a unor proiecte de acte normative a căror aplicare atrage micşorarea veniturilor sau majorarea cheltuielilor aprobate prin buget, se va întocmi o fişă financiară, care va respecta condiţiile prevăzute de Legea nr. 69/2010. În această fişă se înscriu efectele financiare asupra bugetului general consolidat, care trebuie să aibă în vedere măsurile pentru acoperirea majorării cheltuielilor pentru a nu influenţa deficitul bugetar.”

PREŞEDINTE,



SECRETAR,

Florin Iordache


         Mihăiţă Găină

Întocmit,

Expert parlamentar Adriana Breazu









1/3
PAGE  
2/3

[image: image1.png]